З гэтага часу яго жыццё карэнным чынам змянілася. Ён стаў вучнем біскупа Ламберта, а затым і яго пераемнікам. Будаваў цэрквы і асвячаў іх, шмат зрабіў для хрысціянізацыі горных раёнаў Ардэна, клапаціўся аб духоўным навяртанні сваёй паствы, за што яго празвалі апосталам Ардэна. Смерць яму прадказаў анёл. Ён памёр 30 мая 727 года, у хуткім часе быў кананізаваны. Сёлета своеасаблівы юбілей: 1290 год са дня яго смерці. У адной з цэркваў знаходзіцца паляўнічы рог, які належыў св. Губерту. У Германіі пад Дрэздэнам ёсць паляўнічы замак Губертусбург. Выява аленя з крыжам паміж рагамі ўпрыгожвае герб беларускага горада Гродна. Св. Губерт лічыцца апекуном паляўнічых і леснікоў, рыбаловаў, ліцейшчыкаў, оптыкаў, матэматыкаў, спартсменаў. Яму моляцца аб ацаленні эпілептыкі, лунатыкі, аб абароне ад укусаў шалёных сабак, змей і гадзюк, аб шчаслівай смерці.